હા, આપણે વાત તારાની કરતા હતા. સુગ્રીવની કૃતઘ્નતા માટે લક્ષ્મણ સુગ્રીવને કડવા વેણ સંભળાવે છે. લક્ષ્મણની ફરિયાદ સાચી હોવા છતાં તારા ઍ માટે લક્ષ્મણને ઠપકો આપે છે. તમારા મોઢે આવાં વાક્યો શોભતાં નથી અને સુગ્રીવ પણ આવા ઠપકાથી દુઃખી થાય. પછી તારા પુરાણકાળનું દૃષ્ટાંત આપે છે. વિશ્વામિત્ર જેવા ઋષિ પણ ધૃતાચી નામની અપ્સરા સાથે દસ વરસ વિહાર કર્યો તો પણ ઍવા દીર્ઘ સમયને જાણ્યો ન હતો. આવાં દૃષ્ટાંતો આપીને થઇ ગયેલી ભૂલોને છાવરવાની ઍક પરંપરા છે. ઉપરાંત ઝાઝુ બોલ્યા વિના ઍક વાસ્તવિકતા તરફ તારા ઇશારો કરે છે. સુગ્રીવની પત્ની રૂમાને વાલી ઉપાડી ગયો. સુગ્રીવના દેહધર્મનું શું? સ્ત્રી વિનાનો સુગ્રીવ ત્યાર પછી રૂમા અને તારા સાથેના વિહારમાં રામે કરેલા ઉપકારને ભૂલી ગયો હોય તો ઍમાં આશ્ચર્ય શાનું? ઍટલે તે સુગ્રીવની ભારોભાર પ્રશંસા કરે છે. રામચંદ્ર માટે તો રૂમાને, મને, અંગદને પણ ત્યજી દે ઍવી પ્રકૃતિ ધરાવે છે.